ચન્દ્રેશે જણાવ્યું કે પ્રતિક નામના એક બુકીઝ હૈદરાબાદના ત્રણ ખેલાડીઓના સંપર્કમાં હતો . આ ઉપરાંત તેણે પોલીસને જણાવ્યું કે પ્રતિક બેંગલોરના બે ખેલાડીઓના સંપર્કમાં પણ હતો . ચન્દ્રેશનું કહેવું છે કે બુકી પ્રતિકે તેને આ તમામ ખેલાડીઓને મળાવવાની વાત પણ કરી હતી . જોકે કોઇ કારણસર તેઓ આ ખેલાડીઓને મળી શક્યા ન્હોતા . હાલમાં પોલીસ ચન્દ્રેશની સતત પૂછપરછ કરી રહી છે . પૂછપરછમાં થયેલા આ ખુલાસા બાદ પોલીસે બુકી પ્રતિકની શોધખોળ આરંભી દીધી છે . આ પહેલા દિલ્હી પોલીસ કમિશ્નર નીરજ કુમારે કહ્યું કે રાજસ્થાન રોયલ્સ ઉપરાંત વધું એક આઈપીએલ ટીમ સ્પોટ ફિક્સિંગમાં સામેલ હોવાની સંભાવના છે પરંતુ અત્યાર સુધી આ સંબંધમાં કોઇ સફળતા મળી નથી . કુમારને જ્યારે સ્પોટ ફિક્સિંગમાં અન્ય આઇપીએલ ટીમોની સંડોવણી અંગે પૂછવામાં આવ્યું તો તેમણે કહ્યું કે બીજી આઇપીએલ ટીમની પણ સામેલગીરી હોવાની સંભાવના છે . તેમણે કહ્યું કે દિલ્હી પોલીસ સફળતાની આશા સેવી રહી છે પંરતુ હજી સુધી સફળતા હાથ લાગી નથી . માટે અમે અમારા કેસના વ્યાપક પાસાઓને તપાસીશું .